ΓΡΑΠΤΗ ΕΡΩΤΗΣΗ E-3896/02

υποβολή: Kathleen Van Brempt (PSE) προς την Επιτροπή

(14 Ιανουαρίου 2003)

Θέμα: Έρευνα με στόχο τη μειωμένη και αειφόρο χρήση των φυτοφαρμάκων

Στην ανακοίνωσή της COM(2002)349 σχετικά με μια θεματική στρατηγική για αειφόρο χρήση των φυτοφαρμάκων, η Επιτροπή αναφέρει ότι έχουν χρηματοδοτηθεί πάνω από 200 σχέδια σχετικά με τα φυτοφάρμακα, αλλά ότι δεν είναι σαφές σε ποιο βαθμό τα εν λόγω ερευνητικά σχέδια συμβάλλουν σε μια αειφόρο χρήση των φυτοφαρμάκων.

Μπορεί να αναφέρει η Επιτροπή:

1. πόσα σχέδια χρηματοδοτήθηκαν, για ποια περίοδο και σε τι ποσό ανερχόταν το κονδύλιό τους (σε σχέση προς το συνολικό προϋπολογισμό στον τομέα της έρευνας)·

2. πόσα σχέδια (αναφέροντας το κονδύλιο που τους αντιστοιχεί) αφορούν:

α) τον έλεγχο των καταλοίπων από τα φυτοφάρμακα στο έδαφος, τα ύδατα και τον αέρα

β) τον έλεγχο των καταλοίπων στα τρόφιμα

γ) τη διερεύνηση των επιπτώσεων των φυτοφαρμάκων στηνγεία

δ) τη διερεύνηση των περιβαλλοντικών επιπτώσεων των φυτοφαρμάκων

ε) την ανάπτυξη εναλλακτικών μεθόδων καταπολέμησης των ζιζανίων στη γεωργία

στ) την ανάπτυξη εναλλακτικών μεθόδων καταπολέμησης των ζιζανίων εκτός του τομέα της γεωργίας και για την παρασκευή βιοκτόνων

ζ) την εκπόνηση μιας ολοκληρωμένης μεθόδου καλλιέργειας στο γεωργικό τομέα

η) εν γένει δε, τη μείωση της χρήσης και της εξάρτησης από τα φυτοφάρμακα·

3. Μπορεί να αναφέρει η Επιτροπή με ποιον τρόπο δημοσιοποιεί και/ ή διαδίδει προορατικώς στην Ένωση τα αποτελέσματα των ερευνών αυτών·

Απάντηση του κ. Busquin εξ ονόματος της Επιτροπής

(14 Φεβρουαρίου 2003)

1. Στο διάστημα 1984 — 2002, έτυχαν στηρίξεως 298 έργα σχετικά με φυτοφάρμακα, από διάφορα κοινοτικά προγράμματα — πλαίσιο για την έρευνα. Κατάλογος των τίτλων τους ανά πρόγραμμα — πλαίσιο, αποστέλλεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου (παράρτημα Ι). Ωστόσο, η πληρέστερη έρευνα σχετικά με την στρατηγική για την αειφόρο χρήση των φυτοφαρμάκων διεξάγεται μέσω έργων που στηρίζονται από το 5ο Πρόγραμμα — πλαίσιο. Στο διάστημα 1999 — 2002, έτυχαν στηρίξεως 114 έργα σχετιζόμενα με φυτοφάρμακα, με κοινοτική συνεισφορά 164,7 εκατομ. ευρώ, ποσό που αντιπροσωπεύει το 1,2 % του συνολικού προϋπολογισμού του 5ου Προγράμματος — πλαίσιο για την έρευνα και ανάπτυξη.

2. Ο πίνακας στο παράρτημα ΙΙ, που αποστέλλεται απευθείας στο Αξιότιμο Μέλος του Κοινοβουλίου και στην Γραμματεία του Κοινοβουλίου, δίνει μια συνολική εικόνα των έργων ανά θέμα που αναφέρει η γραπτή ερώτηση. Επίσης, οι πληροφορίες αυτές στηρίζονται σε αυτά που έτυχαν στηρίξεωςπό το 5ο Πρόγραμμα — πλαίσιο σχετικά με τη στρατηγική για την αειφόρο χρήση των φυτοφαρμάκων.

3. Η Επιτροπή δημοσιεύει τα αποτελέσματα των ερευνητικών έργων μέσω καταστάσεων των έργων που περιέχονται σε καταλόγους και στην βάση δεδομένων Cordis, στην οποία είναι δυνατή η πρόσβαση από τον ιστότοπο Cordis. Επιπλέον, κάθε ερευνητικό έργο διαθέτει μία ειδική στρατηγική διάχυσης, στην οποία εμπλέκονται δημοσιεύσεις σε επιστημονικά έντυπα, παρουσιάσεις σε διαλέξεις και συναντήσεις. Με την ολοκλήρωση των ερευνητικών έργων, ζητείται από τους ομίλους να παρουσιάσουν τα λεπτομερή αποτελέσματά τους σε Σχέδιο Τεχνολογικών Εφαρμογών, που δημοσιεύεται αργότερα στο Cordis. Επίσης, περισσότερες πληροφορίεςπάρχουν στον ιστότοπο http://europa.eu.int/comm/research/agriculture/research_themes/plant_health.html. Το 2003, ο ιστότοπος αυτός θα αρχίσει να περιλαμβάνει και τα αποτελέσματα των έργων.